Instituttet for Blinde og Svagsynede
Instituttet for Blinde og Svagsynede, IBOS, landsdækkende institution, der i 1980 afløste Statens Institut for Blinde og Svagsynede ved udlægningen af særforsorgen til kommunerne, se Det Kongelige Blindeinstitut.
IBOS er Danmarks Nationale Kompetence- og Rehabiliteringscenter for unge og voksne med synsnedsættelse og tilbyder bl.a. rådgivning, udredning, bo-træning, beskyttet beskæftigelse og uddannelse for personer med synsnedsættelse eller blindhed.